Steve Carell
Stiv Karel (; 16. avgust 1962.) američki je komičar, glumac, producent, scenarista i reditelj. 

Prve veće filmske uloge Karel je igrao u komedijama Svemogući Brus (2003) sa Džimom Kerijem i Spiker (2004) sa Vilom Ferelom. Nakon što je pet godina učestvovao u snimanju emisije Dnevni šou sa Džonom Stjuartom, Karel se proslavio ulogom Majkla Skota u američkom sitkomu Ofis koju je tumačio u periodu od 2005. do 2011. godine. Ova uloga donela mu je nagradu Zlatni globus za najbolju glavnu mušku ulogu u humorističkoj seriji, Nagradu Udruženja glumaca za najbolju glumačku postavu u humorističkoj seriji i šest nominacija za Emi. 

U ovom periodu Karel je takođe tumačio glavne uloge u komedijama 4 banke, a nevin (2005), Svemogući Evan, Devojka mog brata (2007), Uhvatiti Smarta (2008), Noć za pamćenje (2010), Večera za idiote i Ta luda ljubav (2011). Pored toga je igrao i jednu od sporednih uloga u filmu Mala mis Sanšajn iz 2006. i osvojio Nagradu udruženja glumaca za najbolju filmsku postavu. Takođe je pozajmio glas u nekoliko animiranih filmova - Preko ograde (2006), Horton (2008), Grozan ja (2010), a kasnije i u nastavku Grozan ja 2 (2013).

Godine 2012. Karel je nastupio uz Kiru Najtli u romantičnoj komediji Traženje prijatelja za smak sveta, a zatim i uz Meril Strip u filmu Začin za brak. Naredne godine igrao je naslovnu ulogu u komediji Neverovatni Bert Vonderstoun, a pojavio se i u filmovima Spiker 2. Legenda se nastavlja i Leto za sećanje. Godine 2014. Karel je tumačio ulogu Džona du Ponta u biografskoj drami Lovac na lisice reditelja Beneta Milera. Ova uloga donela mu je nominacije za nagrade Oskar, BAFTA, Zlatni globus i Nagradu Udruženja glumaca za najboljeg glumca u glavnoj ulozi.

Filmografija

Izvori

Spoljašnje veze 

 
 
 Dateline NBC's interview with Carell
 Carell's antique country store in Marshfield, Massachusetts 
 Steve Carell at Emmys.com

Američki filmski glumci
Američki televizijski glumci
Američki komičari
Dobitnici i dobitnice Zlatnog globusa